Motšola
Motšola (ukraina keeles Мочола, ungari keeles Macsola) on küla Ukrainas Taga-Karpaadi oblastis Berehove rajoonis Velika Bõihani vallas. Motšola asub Ungari piirist umbes kahe ja poole kilomeetri kaugusel, Berehovest ligi viis kilomeetrit lõunas. Küla on esmamainitud 1327. aastal. Ukraina 2001. aasta rahvaloenduse andmetel pidas 80,15% Motšola elanikest emakeeleks ungari keelt.